**Notă informativă/de fundamentare**

**la proiectul Hotărârii Guvernului**

**„Cu privire la alocarea mijloacelor financiare”**

|  |
| --- |
| * + - 1. Denumirea autorului şi, după caz, a participanţilor la elaborarea proiectului |
| Proiectul Hotărîrii Guvernului „Cu privire la alocarea mijloacelor financiare” a fost elaborat de Ministerul Sănătății. |
| 2. Condiţiile ce au impus elaborarea proiectului de act normativ şi finalităţile urmărite |
| Proiectul în cauză este elaborat în baza prevederilor art. VI2 din Legea nr. 69/2020 “Cu privire la instituirea unor măsuri pe perioada stării de urgență în sănătate publică”.  Scopul proiectului este susținerea familiilor personalului din cadrul instituțiilor medico-sanitare publice de asistență medicală primară, asistență specializată de ambulator, asistență medicală spitalicească, asistență medicală urgentă prespitalicească, servicii medicale de înaltă performanță, din cadrul instituțiilor/subdiviziunilor medicale din subordinea Ministerului Apărării, care a decedat în lupta cu COVID-19. |
| 3. Descrierea gradului de compatibilitate, pentru proiectele care au ca scop armonizarea legislaţiei naţionale cu legislaţia Uniunii Europene |
| Prezentul proiect de hotărîre nu contravine legislației Uniunii Europene. |
| 4. Principalele prevederi ale proiectului şi evidenţierea elementelor noi |
| Prin proiectul respectiv se propune alocarea mijloacelor financiare din fondurile de urgență ale Guvernului, pentru acordarea indemnizației unice în cazul personalului decedat în lupta cu COVID-19, din cadrul instituțiilor medico-sanitare publice și instituțiilor/subdiviziunilor medicale din subordinea Ministerului Apărării. |
| 5. Fundamentarea economico-financiară |
| Sub aspect financiar, cheltuielile pentru realizarea prezentei hotărâri vor constitui 900 000,0 lei, care vor fi acoperite din fondurile de urgență ale Guvernului, pentru achitarea a 9 indemnizații unice personalului decedat în lupta cu COVID-19, din cadrul următoarelor instituții medicale:  IMSP Spitalul Raional Cahul – 4 persoane (4 medici);  IMSP Asociația Medicală Teritorială Centru – 1 persoană (medic);  IMSP Institutul Mamei și Copilului – 3 persoane (2 medici, 1 infirmieră-bufetieră).  Centrul Consultativ-Diagnostic al Ministerului Apărării – 1 persoană (farmacist). |
| 6. Modul de încorporare a actului în cadrul normativ în vigoare |
| Aprobarea proiectului hotărîrii Guvernului „Cu privire la alocarea mijloacelor financiare” nu va genera modificări în alte acte normative. |
| 7. Avizarea şi consultarea publică a proiectului |
| 8. Constatările expertizei anticorupţie |
| 9. Constatările expertizei juridice |

**Ministrul Sănătății Ala NEMERENCO**